open-index/open-wikipedia-markdown huggingface dataset:
Risto Ojanen

**Risto Ojanen** on seuraavien henkilöiden nimi:

* Risto Ojanen (s. 1927), suomalainen yritysjohtaja
* Risto Ojanen (s. 1949), suomalainen toimittaja, Porin Teatterin johtaja 1997–1999
* Risto Ojanen (s. 1983), suomalainen jalkapalloilija
Xtv.fi

**xtv.fi** on suomalainen elokuvien ja pelien verkkojulkaisu. Sivusto sisältää musiikki-, elokuva- ja pelialan uutisia ja arvosteluita. Verkkojulkaisun toiminta perustuu mainostulorahoitukseen. xtv.fi on turkulaisen X-Media Entertainment Finland Oy:n omistama. Sivuston päätoimittaja on Kristian Eloluoto. Sivuston mediakotin mukaan sivusto tavoittaa noin tuhat 16–40-vuotiasta nuorta aikuista joka päivä. 

xtv.fi sisältää Blu-ray-arvosteluarkiston, joka sisältää elokuvia neljältä vuosikymmeneltä. Sivuston Blu-ray 3D -arvosteluissa on sini-puna 3D -laseille soveltuvia kuvia, jonka perusteella katsoja voi arvioida elokuvan syvyysvaikutuksia.  Vuonna 2012 X-Media teki sopimuksen ensi-ilta arvostelujen soittamisesta radio Auran aaltojen ja Radio Melodian kanavilla.
 
## Historia
*xtv.fi* on perustettu 1.8.2008. Perustajana toimi xtv.fi:n nykyinen päätoimittaja Kristian Eloluoto. xtv.fi tunnettiin aikaisemmin nimellä *X-TeeVee.net*. X-TeeVee.net toimi alun perin netti-tv-kanavana, jonka sisältönä olivat ekstremeurheiluun liittyvät videot. Sittemmin kava alkoi lähettää myös viikoittaista elokuva- ja musiikkiaiheista uutisohjelma X-Newsiä, jota juonsi nykyisin *YleX*-radiokanavalla työskentelevä Ninni Suomalainen.

Vuonna 2009 pääasiallisena sisältönä olivat elokuva- ja musiikkiuutiset, videohaastattelut ja tiedotteet. Vielä vuonna 2010 X-TeeVee.net oli säännöllinen videojulkaisija ja juonnoista vastasi myös YleX:llä nykyisin työskentelevä Anne Lainto. Vuonna 2010 musiikkiaiheet alkoivat väistyä. Keväällä 2011 mukaan uutisointiin otettiin pelit. Vuonna 2013 5-vuotissynttäreiden kunniaksi uusi ulkoasu ja xtv.fi-nimi ja -domain otettiin käyttöön.

## Lähteet
X-media Entertainment Finland Oy:n tietokanta.
### Viitteet

## Aiheesta muualla
* xtv.fi-verkkosivusto 
* X-Media Entertainment Finland Oy
Raahen Lehti

**Raahen Lehti** oli Raahessa vuosina 1896–1906 ilmestynyt sanomalehti.

Kirjapainonomistaja Robert Rossanderin julkaisema *Raahen Lehti* oli sisällöltään paikallinen ja poliittisesti neutraali. Vuonna 1905 lehdestä tuli perustuslaillinen, jolloin vanhasuomalaiset perustivat sen kilpailijaksi samassa kirjapainossa painetun *[[Raahen Sanomat (1906–1918)|Raahen Sanomat]]*. Nuorsuomalaiset katsoivat Rossanderin suosivan vanhasuomalaisten julkaisua, lopettivat *Raahen Lehden* ja perustivat sen tilalle uudessa kirjapainossa tehdyn ''Raahen''.

*Raahen Lehti* ilmestyi vuodesta 1897 lähtien kerran, vuodesta 1898 kahdesti ja vuodesta 1901 kolmesti viikossa. Sen levikki oli tuhat kappaletta vuonna 1900. Päätoimittajina työskentelivät Kaarlo Kauppila (1897), Vilho Jämsén (1898–1900), Hj. Räisänen (1900–1901), Robert Rossander (1902–1905) ja Ari Pitkänen (1906).

## Lähteet

## Aiheesta muualla
* ''Raahen Lehti'' digitoituna kansalliskirjastossa
WarioWare: Touched!

**WarioWare: Touched!** (Japanissa nimellä **Sawaru Made in Wario**) on Nintendon julkaisema peli Nintendo DS:lle. Peli julkaistiin alun perin Japanissa 2. joulukuuta 2004. Pelissä hyödynnetään Nintendo DS:n kosketusnäyttöä, gyroskooppianturia sekä mikrofonia.

## Lähteet
Maiju Saarinen

**Maiju Saarinen** (s. 1987) on suomalainen näyttelijä, joka on valmistunut teatteritaiteenmaisteriksi Tampereen yliopiston näyttelijäntyön laitokselta (Näty) vuonna 2011. Saarinen on työskennellyt muun muassa Tampereen Työväen Teatterissa, Lahden kaupunginteatterissa, Jyväskylän kaupunginteatterissa, Kotkan kaupunginteatterissa ja Pyynikin kesäteatterissa. *[[Myrskyluodon Maija (vuoden 1991 musikaali)|Myrskyluodon Maija]]* -musikaalin nimiroolin hän on tehnyt kaksi kertaa (Jyväskylän ja Lahden kaupunginteatterissa).  

## Lähteet
* Näyttelijäliitto 
*https://www.tampereenfreet.net/maiju-saarinen.html

## Aiheesta muualla
* http://www.lahdenkaupunginteatteri.fi/esittely/nayttelijat/maiju-saarinen 
* http://teatterikarpanen.blogspot.fi/2014/01/haastattelussa-maiju-saarinen.html
S.O.S (Indilan kappale)

**S.O.S** on ranskalaisen laulajan, Indilan kappale, joka julkaistiin vuonna 2014. Kappale on hänen kolmas singlensä *[[Mini World]]* -debyyttialbumiltaan. Kappaleeseen tehty musiikkivideo kuvattiin Kreikassa.

## Lähteet
Cooper Hewitt -museo

**Cooper Hewitt -museo** () on New Yorkin Manhattanilla toimiva muotoilu- ja taideteollisuusmuseo. Se on yksi 19:stä Yhdysvaltojen liittovaltion rahoittamaan Smithsonian-instituuttiin kuuluvasta museosta ja Yhdysvaltojen ainoa muotoiluun ja sen historiaan keskittynyt museo.

## Historiaa
Cooper Hewitt -museo perustettiin vuonna 1896 nimellä Cooper Union Museum for the Arts of Decoration. Aloitteen museosta olivat tehneet teollisuuspohatta Peter Cooperin kolme tyttärentytärtä, jotka pyysivät vuonna 1895 Cooper Union -muotoiluoppilaitokselta tiloja perustaakseen Pariisin Musée des Arts Décoratifsin kaltaisen kokoelman ja näyttelytilan New Yorkiin.

1900-luvun alkupuolen mittaan museon ja Cooper Unionin yhteistyö vähitellen viileni, kun koulun eri osastot katsoivat museon syövän liikaa varoja koulun opetusbudjetista. Tämä johti museon sulkemiseen heinäkuussa 1963. Yleisön vaatimuksesta museon toiminnan varmistamiseksi muodostettiin neuvottelukunta, ja vuonna 1968 museon ylläpitäjäksi tuli Smithsonian-instituutti.

Cooper Hewitt oli ensimmäinen Smithsonian-museo Washingtonin ulkopuolella. Se päätettiin vuonna 1970 siirtää terästehtailija Andrew Carnegien entiseen asuintaloon, joka kunnostettiin ja avattiin museokäyttöön vuonna 1976. Museo sai tekstiilien ja paperituotteiden konservointiin erikoistuneen laboratorion vuonna 1978.

Vuonna 2011 museo suljettiin korjaustöiden vuoksi, mutta se avautui uudelleen joulukuussa 2014. Korjaustöiden aikana museon kokoelmia oli näytteillä muun muassa YK:n päämajassa Manhattanilla. Vuonna 2012 museolle avattiin opetustiloja Harlemin kaupunginosaan.

## Rakennus
Terästehtailija Andrew Carnegien asuintalo oli valmistuessaan vuonna 1903 Yhdysvaltojen ensimmäinen teräsrunkoinen ja ensimmäinen hissillä varustettu yksityistalo. Siinä oli myös tuolloin harvinainen keskuslämmitys ja jonkinlainen ilmastointi.

## Kokoelmat
Cooper Hewitt -museon kokoelmien aiheisiin ovat alusta asti kuuluneet arkkitehtuuri, kuvanveisto, sisustustaide, puu- ja metalliesineet, keramiikka, vaatetus, musiikki-instrumentit ja huonekalut.

## Lähteet

## Kirjallisuutta
*Dolkart, Andrew: *Cooper-Hewitt, National Design Museum: The Andrew and Louise Carnegie Mansion : Art Spaces.* New York: Scala Publishers, 2002. 

## Aiheesta muualla

*Museon sivusto
Tulukset (yhtye)

**Tulukset** on oululainen vuonna 2005 Kokkolassa perustettu punkrockia soittava yhtye.

## Historia
Ensimmäiset demonsa yhtye äänitti 2006 ja 2007. Vuonna 2008 Tulukset äänitti ensimmäisen kokopitkän albuminsa omakustanteena. Vuonna 2009 yhtye julkaisi ensimmäisen musiikkivideonsa kappaleestaan "Kaatuu". 2010–2011 Tulukset vietti hiljaiseloa, ja yhtyeen perustaja Ilkka Kumpulainen kävi kokeilemassa äänialaansa Rattuksessa ja tästä intoutuneena innostui kasaamaan Tuluksien rivit uudelleen. 2012 Tulukset julkaisi kaksi demo-ep:tä, *Myrkky* ja *Genital Riot*. 2014 yhtye julkaisi esikoisensa *Pohjoisen Pommikoneet* yhteistyössä Secret Entertainmentin kanssa. Albumi kävi 24.–30. huhtikuuta 2014 ''Rumban'' albumilistalla sijalla 19. 

Yhtye on virallisilla kotisivuillaan helmikuussa 2018 ilmoittanut jäävänsä tauolle. 

## Kokoonpano

* Ilkka Kumpulainen – laulu / kitara / basso (2005–)
* Jussi Paavola – rummut (2011–)
* Janne Nygård – kitara (2011–)

### Entiset jäsenet

* Ollijuhani Kujansivu – basso (2005–2006)
* Patrik Paananen – rummut (2005–2007)
* Pasi Hirvasoja – basso (2006–2011)
* Juha-Pekka Parkas – rummut (2007–2008)
* Erkka Voutila – rummut (2008–2011)
* Arto Saukko – basso (2011–2013)
* Janne Neuvonen – kitara (2014–2015)
* Petri Hilli – basso (2015–2016)
* Juha Bergman – basso (2014–2015)

## Diskografia

* *Ensi Kipinä* (2006), demo-ep
* *Ensi Kipinä vol.2* (2007), demo-ep
* *Tulukset* (2008), omakustannealbumi
* *Myrkky* (2012), demo-ep
* *Genital Riot* (2012), demo-ep
* *Pohjoisen Pommikoneet* (2014), albumi

## Lähteet
Frozen River

**Frozen River** on vuonna 2008 ensi-iltansa saanut draamaelokuva, jonka pääosia näyttelevät Melissa Leo ja Misty Upham. Elokuva on Courtney Huntin esikoisohjaus, ja hän teki myös elokuvan Oscar-ehdokkuuden saaneen käsikirjoituksen.

## Juoni
Elokuvan tapahtumat sijoittuvat Yhdysvaltain ja Kanadan rajalle Saint Lawrence -joelle. Eletään joulunalusaikaa, kun yksinhuoltajaäiti Ray kärsii talousvaikeuksista lasten isän kadottua perheen rahojen kanssa. Hän tapaa Mohawk-intiaaninaisen Lilan, joka kertoo nopeasta tavasta saada lisätienestäjä: heidän täytyy salakuljettaa laittomia siirtolaisia Kanadasta Yhdysvaltoihin jäätyneen joen ylitse.

## Näyttelijät

## Vastaanotto
### Arvioita
Internet Movie Databasen 19&nbsp;450 käyttäjää ovat antaneet elokuvalle keskiarvon 7,2/10, ja neljä IMDb:n henkilökuntaan kuuluvaa keskiarvon 8,0. Internetsivusto Rotten Tomatoesin mukaan 87&nbsp;% kriitikoista on antanut elokuvalle positiivisen arvosanan keskiarvolla 7,3/10. Keräys perustuu 127 arviointiin. Metacritic on laskenut 30 arvostelusta elokuvalle painotetun keskiarvon 82/100.

### Palkintoja

## Lähteet

## Aiheesta muualla
*
Tomblaine

**Tomblaine** on kunta Koillis-Ranskassa Meurthe-et-Mosellen departementissa Lorrainen alueella. Se sijaitsee Meurthejoen varrella. Joen toisella puolella oleva Nancyn kaupunki on alueen keskus. Tomblainessa sijaitsee myös alueen vanha päälentokenttä Aéroport de Nancy-Essey. 

## Urheilu
Alueen johtavan jalkapallojoukkueen AS Nancy-Lorrainen kotistadion Stade Marcel-Picot sijaitsee Tomblainessa. 

Kaupunki on ollut Ranskan ympäriajon etappikaupunkina vuosina 2012 ja 2014. 

## Aiheesta muualla

## Lähteet
Luettelo Game Boy Advance -peleistä

Tämä on luettelo Game Boy Advance -käsikonsolin peleistä. Pelejä julkaistiin yhteensä 1538 kappaletta. Tämä lista ei laske mukaan Game Boy Advance Video julkaisuja.

__NOTOC__

### 0-9

### A

### B

### C

### D

### E

### F

### G

### H

### I

### J

### K

### L

### M

### N

### O

### P

### Q

### R

### S

### T

### U

### V

### W

### X

### Y

### Z
Kauhunkierre

**Kauhunkierre** () on vuonna 1973 valmistunut kauhuelokuva. Pääosia esittävät Julie Christie ja Donald Sutherland. Elokuvan on ohjannut Nicolas Roeg. Kauhunkierteen keskeisenä teemana on selvänäkeminen.

Kauhunkierteessä käytetään monipuolisesti elokuvateknisiä teho- ja kerrontakeinoja, kuten punaisen värin ilmestymistä ja ristiinleikkaamista.

## Näyttelijöitä

## Vastaanotto ja jälkimaine
Vuonna 1999 British Film Instituten kyselyssä *Kauhunkierre* äänestettiin kaikkien aikojen kahdeksanneksi parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista.

*Helsingin Sanomien* Paula Talaskivi luonnehti *Kauhunkierrettä* tuoreeltaan runollisen kauniiksi ja surumieliseksi kauhuelokuvaksi, joka on samalla rakkauskertomus.

## Lähteet
* 
* 

### Viitteet

## Aiheesta muualla
* 
*
Louie

**Louie** on  yhdysvaltalainen komediasarja, jonka on luonut Louis C.K.. *Louie* alkoi FX-kanavalla 29. kesäkuuta 2010. Suomessa MTV3 MAX aloitti sarjan esittämisen 22. lokakuuta 2012.

## Aiheesta muualla
*
Musée des Arts Décoratifs

**Musée des Arts Décoratifs** on taide-esineisiin, koristetaiteeseen ja taideteollisuuteen erikoistunut museo Pariisin Louvren taidemuseon länsisiivessä.

Museon kokoelmat perustivat 1905 L’Union des Arts Décoratifs -seuran jäsenet. Kokoelmiin kuuluu huonekaluja, sisustustaidetta, kirkkotaidetta, taidetekstiilejä, tapetteja, keramiikkaa, lasiesineitä ja leluja keskiajalta nykypäivään.

Pääosa kokoelmista muodostuu ranskalaisista huonekaluista, muun muassa Sèvres-astioista, aterimista ja matoista. Mukana on paljon René Laliquen ja Émile Gallén taidelasiesineitä. Tyylisuunnissa painottuu art nouveau ja art déco, mutta kokoelman varhaisimmat esineet ovat 1200-luvun Euroopasta.

Museossa on eri tyylikausien tapaan toteutettuja kokonaisuuksia, monet niistä todellisia, tunnettujen henkilöiden asunnoista tallennettuja huonesisustuksia irtaimistoineen.

Museo oli suljettuna tilojen ja esineistön kunnostuksen vuoksi vuosina 1996–2006.

## Lähteet

## Aiheesta muualla

* Museon verkkosivusto

## Kirjallisuutta
* *Chefs d'œuvre du Musée des Arts Décoratifs*, Pariisi: Musée des Arts Décoratifs 1984, 
* Brunhammer, Yvonne. *Le beau dans l'utile: Un musée pour les arts décoratifs*, Paris: Gallimard 1992.
Nikita Štšerbak

**Nikita Sergejevitš Štšerbak** (; s. 30. joulukuuta 1995 Moskova, Venäjä) on venäläinen jääkiekkoilija, joka pelaa Itävallan monikansallisessa ICE Hockey League-liigajoukkue Villacher SV:ssä. Montreal Canadiens varasi Štšerbakin ensimmäisellä kierroksella 26. pelaajana kesällä .

### Seuraura
Štšerbakin kasvattajaseura on Vastom Moskova. Hän pelasi kauden 2012–2013 MHL-joukkue Kapitan Stupinossa, jonka jälkeen WHL-joukkue Saskatoon Blades varasi Štšerbakin 109. pelaajana . Hän siirtyi joukkueeseen kaudeksi 2013–2014 ja voitti liigan tulokkaiden piste- ja syöttöpörssin sekä jakoi tulokkaiden maalipörssin voiton Brandon Wheat Kingsin Rihards Bukartsin kanssa tehoilla 28+50=78. Štšerbak voitti myös Bladesin sisäisen piste-, maali- ja syöttöpörssin. Hän pelasi kauden aikana myös CHL Top Prospects Gamessa.

Montréal Canadiens varasi Štšerbakin ensimmäisellä kierroksella 26. pelaajana . Hän teki jo saman kesän heinäkuussa kolmivuotisen tulokassopimuksen joukkueen kanssa. Kauden 2014–2015 kynnyksellä, syyskuussa 2014 Blades kauppasi Štšerbakin Everett Silvertipsiin vaihdossa Nik Amundrudiin sekä vuoden 2015 ensimmäisen kierroksen ja vuoden 2016 toisen kierroksen varausvuoroon. Hän voitti joukkueen sisäisen piste- ja syöttöpörssin tehoilla 27+55=82. Štšerbak voitti myös Silvertipsin sisäisen tehotilaston lukemalla +33, kuten myös kevään 2015 pudotuspeleissä, jolloin hän jakoi tilaston voiton kolmen muun pelaajan kanssa lukemalla +5.

Kaudeksi 2015–2016 Štšerbak siirtyi Montréal Canadiensin organisaatioon. Hän aloitti kautensa farmijoukkue St. John’s IceCapsissa.

### Maajoukkueura
Štšerbak pelasi Russian Selects -joukkueessa Subway Super Seriesissä vuosina 2013 ja 2014.

## Tilastot

## Lähteet
*
*

### Viitteet
Ronald Kwemoi

**Ronald Chebolei Kwemoi** (s. 19. syyskuuta 1995 Bungoma, Kenia) on kenialainen keskimatkojen juoksija, kestävyysjuoksija ja maastojuoksija.

Kwemoi aloitti yleisurheilun jouduttuaan lopettamaan koulun rahoitusvaikeuksien vuoksi 2009. Hän muutti valmentajansa Godwill Kipruton kanssa juoksukeskus Iteniin.

Kwemoi voitti maastojuoksun alle 20-vuotiaiden Kenian-mestaruuden 2013. Saman vuoden Bydgoszczin maastojuoksun MM-kilpailuissa hän sijoittui nuorten sarjassa yhdeksänneksi. Joukkuekilpailussa Kenia sai hopeaa.

Kwemoi voitti Kenian-mestaruuden 1&nbsp;500 metrillä 2014 parantaen ennätystään yli seitsemän sekuntia aikaan 3.34,6. Saman vuoden heinäkuussa hän voitti Timanttiliigan Lausannen kilpailun ennätyksellään 3.31,48 ja sijoittui Monacossa kolmanneksi alle 20-vuotiaiden maailmanennätysajalla 3.28,81. Glasgow'n Kansainyhteisön kisoissa hän sai hopeaa ajalla 3.39,53 ja Marrakechin Afrikan-mestaruuskilpailuissa pronssia ajalla 3.42,59.

Kwemoi sijoittui Brazzavillen Afrikan kisoissa 2015 neljänneksi 1&nbsp;500&nbsp;metrillä. Rio de Janeiron olympialaisissa 2016 hän oli samalla matkalla kolmastoista. Lontoon MM-kilpailuissa 2017 hän karsiutui 1&nbsp;500&nbsp;metrin välierissä. Dohan MM-kilpailuissa 2019 hän oli samalla matkalla seitsemäs.

Kwemoi keskittyi vuonna 2024 5 000 metrin juoksuun. Hän voitti Kenian olympiakarsinnan ja saavutti Pariisin olympialaisissa hopeaa ajalla 13.15,04. 

## Henkilökohtaiset ennätykset
:*Lähteet: Tilastopaja, World Athletics
=== Ulkoradat ===


*'WJR''' = Nuorten maailmanennätys

## Lähteet
Komipermjakinkielinen Wikipedia

**Komipermjakinkielinen Wikipedia** () on Wikipedian komipermjakinkielinen versio. Se aloitettiin hautomossa huhtikuussa 2009 ja varsinainen Wikipedia avattiin lokakuussa 2010. Komipermjakinkielinen Wikipedia on uralilaisilla kielillä toimivista Wikipedioista artikkelimäärältään pienin. Tällä hetkellä sen artikkelimäärä on 3 469 (1.1.2026).

## Virstanpylväitä
* 11. kesäkuuta 2011 — 2&nbsp;000 artikkelia

## Katso myös
* Komisyrjääninkielinen Wikipedia
Mikko Hassinen

**Mikko Eero Tapio Hassinen** (s. 16. helmikuuta 1971 Joensuu) on suomalainen rumpali, säveltäjä, sovittaja, kapellimestari, opettaja ja tuottaja. Hän voitti Esko Linnavalli -sävellyskilpailun vuonna 2009 teoksella *Karhunvartija*, jonka muun muassa UMO esitti huhtikuussa 2016 Savoy-teatterissa solistinaan Joshua Redman. Rumpalina Hassinen on omien yhtyeidensä lisäksi vaikuttanut muun muassa Riitta Paakki Triossa sekä Pepa Päivisen triossa. Säveltäjänä ja kapellimestarina hän on tullut parhaiten tutuksi UMOn riveistä. Vuonna 2015 Hassiselle myönnettiin Teosto-palkinto levystä Elektro GT. Palkintoa seuranneessa artikkelissa Helsingin Sanomat kertoo Hassisen olleen ”entinen hevinuori”.

## Diskografia
* Traveller (2008)
* Elektro GT (2014)
* Jazz for Utopia (2015)

## Lähteet

## Aiheesta muualla

* 
* Facebook-sivu
* Mikko Hassinen jazzfinland.fi
Achille Castiglioni

**Achille Castiglioni** (26. helmikuuta 1918 Milano – 2. joulukuuta 2002) oli italialainen teollinen muotoilija. Hän sai innoituksensa usein tavallisista arkiesineistä ja arkisista materiaaleista. Castiglioni tunnetaan muun muassa Flos-yhtiölle suunnittelemistaan valaisimista. Hän työskenteli paljon yhteistyössä veljensä Pier Giacomo Castiglionin kanssa. Heidän isänsä oli arkkitehti Giannino Castiglioni.

## Elämä ja ura
Achille Castiglioni opiskeli arkkitehtuuria Politecnico di Milano -korkeakoulussa ja perusti muotoilutoimiston 1944 yhdessä veljiensä Livion ja Pier Giacomon kanssa. Vuonna 1956 Castiglioni oli mukana perustamassa teollisen muotoilun järjestö ADIa (Associazione per il Disegno Industriale).

Castiglioni opetti ensin Politecnico di Torinossa ja 1970-luvun alusta lähtien Politecnico di Milanon arkkitehtiosastolla, jossa hän ehti toimia tuhansien opiskelijoiden ohjaajana.

Vuodesta 1947 lähtien Castiglionin töitä oli näytteillä jokaisessa Milanon triennalessa, ja hän sai uransa aikana seitsemän Compasso d'Oro -palkintoa
. Useimmat Castiglionin muotoilemat tuotteet ovat yhä tuotannossa, ja monet niistä kuuluvat New Yorkin Museum of Modern Artin pysyvään kokoelmaan.

## Castiglionin veljesten tuotanto
Achille, Livio ja Pier Giacomo Castiglionin yhteistyötä (josta Livio erkani 1952) on pidetty hyvin luovana ja innovatiivisena. He pitivät lähtökohtanaan, että tuotteen käyttötarkoitusta, muotoa ja valmistusprosessia piti aina tarkastella täysin puhtaalta pöydältä. Achille Castiglioni muotoili ajatuksen sanoiksi: ”Aloita tyhjästä, käytä arkijärkeä, tunne tavoitteesi ja keinosi.”

1950-luvulla Castiglionin veljekset tulivat tunnetuiksi rei’itetystä metallilevystä prässätystä traktorinistuimestaan nimeltä *Mezzadro* sekä nykyaikaisten satulatuolien edeltäjästä, polkupyörän satulasta ja pallopinnan muotoisesta keinupohjasta syntyneestä *Sella*-istuimesta. Molemmat sopivat puoli-istuvaan, liikkuvaan työhön; Castiglioni sanoi saaneensa innotuksen Sella-satulatuoliin tavastaan käyttää puhelinkioskin puhelinta: ”Haluan liikkua ympäriinsä, ja välillä istuakin, mutten kokonaan.”

Muita Castiglionin veljesten töitä ovat olkahihnan varassa kannettava *Spalter*-pölynimuri (1956) sekä minimalistiset *Luminator*- ja *Bulb*-valaisimet (1955 ja 1957) paljaine hehkulamppuineen.

Vuonna 1962 Castiglionit esittelivät auton etuvalaisinta käyttävän, ylöspäin valonsa suuntaavan lattiavalaisimen *Toio*. Vuonna 1962 syntyi klassikko *Arco*, suuri lattiavalaisin, jonka varsi kaartuu melkein kolmen metrin päähän raskaasta marmorijalustastaan. Valaisimen siirtämiseksi jalustassa on reikä, johon voi pujottaa harjanvarren kahden nostajan käytettäväksi. Vuoden 1967 *Snoopy*-pöytävalaisin sai nimensä ja innoituksensa *[[Tenavat]]*-sarjakuvan Ressu-koirasta. Siinäkin marmorijalusta toimii rakenteen tasapainottajana. 

Vuonna 1982 Castiglioni muotoili Alessille *Dry*-aterinsarjan kommenttina pitkään jatkuneelle skandinaaviselle äärifunktionalistiselle aterinmuotoilulle.

## Lähteet

## Aiheesta muualla
* Achille Castiglioni official site
* Achille Castiglionin elämäkerta (englanniksi) 
* Castiglionin tuotteita
* Achille Castiglionin huonekaluja
Tinidatsoli

**Tinidatsoli**, kemialliselta nimeltään *1-(2-etyylisulfonyylietyyli)-2-metyyli-5-nitroimidatsoli* on nitroimidatsoleihin kuuluva lääke, joka on maailmalla käytössä ja muistuttaa metronidatsolia. Niden kliiniset erot ovat varsin vähäisiä. Tinidatsolia myytiin Suomessakin 1970-luvulta 2000-luvulle kauppanimellä *Tinigyn*, ja se oli suunnattu lähinnä siimaeläintautien eli trichomonasinfektioiden hoitoon. Se nautitaan suun kautta 500 mg tabletteina. Se auttaa myös eräisiin muihin alkueläintauteihin kuten giardiaasiin. Se auttaa myös anaerobisten bakteeritautien hoitoon. Haittavaikutuksena on tälläkin antabusvaikutus. Lääkettä toi Suomen lääketehdas Schering. Nykyään lääkettä käytetään monissa kehitysmaissa kuten sotaa käyvässä Syyriassa.

Joissakin tapauksissa lääke saattaa aiheuttaa esimerkiksi huonovointisuutta tai ihottumaa.

## Lähteet
Trijodidi

**Trijodidi** (I3−) on yksinkertaisin ja stabiilein jodin polyanioneista. Anioni koostuu kolmesta toisiinsa sitoutuneesta jodiatomista ja tällä kompleksilla on yhden alkeisvarauksen suuruinen negatiivinen sähkövaraus.

## Ominaisuudet
Trijodidi-ioni muodostaa stabiileja suoloja lähinnä suurikokoisten kationien kanssa esimerkiksi rubidiumin, cesiumin, ammoniumionin ja tetraetyyliammoniumionin kanssa. Trijodidianionissa jodiatomien väliset sidospituudet ovat 293 pm, mikä on hieman pidempi kuin sidospituus jodimolekyylissä. Muodoltaan ioni on vastakationista riippuen joko lineaarinen tai lähes lineaarinen ja sidoskulmat ovat 177&ndash;180 °. Pienempien kationien kanssa trijodidi-ioni muistuttaa jodidi-ionin ja jodimolekyylin löyhää kompleksia.

Trijodidi-ioni muodostuu, kun jodia liuotetaan jodideja sisältäviin vesiliuoksiin ja antaa liuokselle ruskean värin. Ioni on läsnä myös sulassa jodissa.
:I2 + I-  I3-
:3 I2 → I3+ + I3-

Trijodidi-ioni muodostaa tärkkelyksen kanssa sinisen yhdisteen ja tätä käytetään hyväksi niin kutsuttuissa jodometrisissä titrauksissa.

## Lähteet
Ol chiki

**Ol chiki** on 1920-luvulla kehitetty kirjaimisto Intiassa, Bangladeshissa ja Nepalissa puhutulle santalin kielelle. Sen käyttö on yleistymässä santalin puhujien keskuudessa, mutta santalin kirjoittamiseen käytetään yhä myös devanagaria sekä bengalilaista, orijalaista ja latinalaista kirjaimistoa.

Useimmista intialaisista aakkostoista poiketen ol chiki ei ole abugida vaan puhdas aakkosto, jossa sekä konsonantit että vokaalit kirjoitetaan aina erillisinä kirjaimina.

## Lähteet
Heartbreak Hotel (Yohion kappale)

**Heartbreak Hotel** on ruotsalaisartisti Yohion kappale hänen Break the Border-debyyttialbumilta. Yohio sijoittui kappaleella toiseksi vuoden 2013 Melodifestivalenissa eikä päässyt Ruotsin edustajaksiksi vuoden 2013 Euroviisuihin.  Kappaleen sanoittivat ja tuottivat Johan Fransson, Tobias Lundgren, Tim Larsson, Henrik Göranson ja Yohio. Kappaleen musiikkivideo kuvattiin Tokiossa, Japanissa.

## Kappalelista

# "Heartbreak Hotel" - 3:03

## Listasijoitukset

## Lähteet
Blast Off

**Blast Off** on ranskalaisen housemuusikko ja DJ-tuottaja David Guettan sekä australialaislaulaja/DJ Kaz Jamesin kappale. Se julkaistiin digitaalisesti ladattavana singlenä 9. kesäkuuta 2014. Kappaleen sanoittivat Guetta, James, Ebow Graham, Giorgio Tuinfort, Pavan Mukhi sekä Ralph Wegner.

## Lähteet
Rekared I

**Rekared I** tai **Rekkared I** (*Reccared I*) (559–601) oli visigoottien kuningas vuosina 586–601. Hänen aikanaan visigootit kääntyivät areiolaisuudesta ortodoksiseen uskoon. Hallitsija itse otti kasteen tammikuussa 587 Toledossa.

Rekaredin isä, kuningas Leovigild, oli yrittänyt yhdistää visigoottien valtakunnan pakottamalla pääosin katolisen kansan visigoottien omaan uskoon, areiolaisuuteen. Leovigild oli jopa mestauttanut ortodoksiksi kääntyneen Rekaredin vanhemman veljen, Hermenegildin. Rekaredin kääntymykseen lienevät vaikuttaneet sekä hänen isänsä että veljensä ratkaisut.

Rekaredin kääntymyksellä oli suuri merkitys valtakunnan kannalta, sillä kun visigoottien ylimystö ja piispa seurasivat kuninkaansa esimerkkiä, hävisi visigoottien ja hispano-romaanisen valtaväestön välinen ristiriita. Kansa oli aiemmin odottanut pelastusta Bysantilta, mutta kääntyi nyt visigoottien monarkian vankoiksi kannattajiksi. Rekaredin jälkeen kaikki visigoottien kuninkaat (lukuun ottamatta Wittericia) olivat katolisia, ja kirkon valta kasvoi visigoottien valtakunnassa. Visigoottien kirkossa ylin valta keskittyi Sevillan arkkipiispalle, joka oli käytännössä riippumaton Rooman paavista.
 
## Lähteet
* Kari, Risto: Historian ABC 6 – Kaikkien aikojen valtiot. Tammi 2001. 
### Viitteet
Oxbridge

**Oxbridge** on kontaminaatio sanoista *Oxford* ja *Cambridge*. Nimityksellä viitataan yhteisesti Oxfordin ja Cambridgen yliopistoihin, jotka eroavat monin tavoin muista Britannian eliittiyliopistoista.

### Termin alkuperä
Vaikka molemmat yliopistot on perustettu yli kahdeksansataa vuotta sitten, Oxbridge on terminä suhteellisen tuore. William Makepeace Thackerayn vuonna 1849 julkaistussa romaanissa *Pendemis* päähenkilö ilmoittautuu Oxbridgessä kuvitteelliseen Boniface Collegeen. *[[Oxford English Dictionary]]n* mukaan tämä on termin ensimmäinen tiedossa oleva esiintyminen. Virginia Woolf käytti sitä – Thackerayhin viitaten – vuonna 1929 esseessään *[[Oma huone]]* (*A Room of One’s Own*).

## Lähteet
Burmalainen kirjaimisto

**Burmalainen kirjaimisto** on burman kielen kirjoitusjärjestelmä. Se perustuu mon-kirjaimistoon ja periytyy sitä kautta muinaisesta brahmi-kirjoituksesta. Kirjaimiston varhaisimmat esiintymät piirtokirjoituksessa ovat 1000-luvulta.

Burmalaisilla kirjaimilla kirjoitetaan burman kielen lisäksi myös monia Myanmarin vähemmistökieliä, kuten monia, pwota ja shania. Myös sanskritia ja paalia kirjoitetaan Myanmarissa burmalaisilla kirjaimilla.

## Lähteet
Shan

**Shan** voi tarkoittaa seuraavia asioita:
*Shan, Myanmarin osavaltio
*shanit, etninen ryhmä Myanmarissa
*shanin kieli, shanien puhuma thailainen kieli
*Arjin Shan, ylänköalue Kiinassa
*Shan shui, kiinalainen maalaustyyli
*Tai Mo Shan, kukkula Hongkongissa
*Shan-nimisiä henkilöitä:
** Darren Shan, oik. *Darren O’Shaughnessy* (s. 1972), irlantilainen kirjailija
** Shan Xiaona (s. 1983), kiinalais-saksalainen pöytätennispelaaja
** Zhang Shan (s. 1968), kiinalainen ampumaurheilija
*kuvitteellisia henkilöitä:
** Shan Yu, hunnien armeijan päällikkö animaatioelokuvassa *[[Mulan]]*.
Shanin kieli

**Shan** on thailainen kieli, jota puhuu äidinkielenään noin 3,3 miljoonaa ihmistä. Suurin osa shanin puhujista asuu Myanmarissa Shanin osavaltiossa.

Shania kirjoitetaan burmalaisilla kirjaimilla.

## Lähteet
Chat Doré

**Chat Doré** oli ravintola, joka sijaitsi Helsingissä osoitteessa Unioninkatu 24. Ravintola aloitti toimintansa kieltolain aikaan marraskuussa 1929. Sisustuksen suunnitteli taiteilija Birger Carlstedt yhdessä arkkitehti Karl Malmströmin kanssa. Chat Dorén sisutus oli sekoitus art decoa ja funktionalismia, ja oli sellaisena melko ainutlaatuinen Helsingissä. Chat Doré, kultainen kissa, oli kahvilan maskotti.

Taiteilijan äiti, ravintolan omistaja Amanda Carlstedt oli tarkoittanut paikan baari-ravintolaksi, muttei saanut tarvittavia baarioikeuksia. Kahvila-ravintolaa pidettiin arvossa. Se pystyi tuottamaan vetoavan ravintolatilan, jossa yhdistyi käytännöllisyys ja taiteellisuus.  Eteisaulasta oikealle aukeni suuri ravintolasali baaritiskeineen ja salin parvella oli tila pienelle orkesterille. Kirkkain värein toteutettu lattiamaalaus hallitsi tilaa. Alakerrassa oli erillinen kabinettitila.

Chat Doré lopetti toimintansa Carlstedtin johtamana vuoden 1933 alussa. Mahdollisia syitä tähän olivat anniskeluoikeuksien puute, lama ja ravintolan liiallinen ylellisyys. Chat Dorén osti rouva Edith Mellin, joka jatkoi toimintaa. Lopullinen sulkemisajankohta ei ole tiedossa.

## Lähteet
*Moderni eksotiikka. 1920-1930 -luvun helsinkiläisravintoloiden sisustuksia -verkkonäyttely
Luettelo Yhdysvaltain ulkoministereistä

Tämä on **luettelo [[Yhdysvaltain ulkoministeri|Yhdysvaltain ulkoministereistä]]**. Ulkoministerin virka oli vuosina 1781–1789 nimeltään *Secretary of Foreign Affairs* ja vuodesta 1789 alkaen se on ollut *Secretary of State*. 

## Ulkoministerit

## Lähteet
*
Huutokauppa Helander

**Huutokauppa Helander** on Helsingissä toimiva huutokauppakamari, joka on perustettu vuonna 1994.

## Palvelut
Huutokauppa Helander tarjoaa palveluita myyjille ja ostajille niin yksityishenkilöiden, yritysten, yhteisöjen sekä yhdistysten tarpeisiin. Huutokaupoissa on tarjolla esimerkiksi taidetta, suomalaista ja kansainvälistä muotoilua, huonekaluja, käsinsolmittuja mattoja, koruja ja hopeaa sekä keräilytavaraa ja kodin sisustus- ja muita käyttöesineitä. Huutokaupat käydään verkossa Helanderin huutokauppasivustolla, mikä mahdollistaa osallistumisen kansainvälisesti paikasta riippumatta.

## Sijainti ja toiminta
Toimipiste sijaitsee osoitteessa Hernepellonkuja 8–10, Helsinki. Huutokaupan näyttö, tavaran vastaanotto tuleviin huutokauppoihin ja ostosten nouto ovat avoinna asiakkaille arkisin sekä lauantaisin. Yrityksen omistaa Yesterdays Finland Oy, ja sen toimitusjohtajana toimii Mika Sirén.

## Media
Huutokauppa Helander julkaisee suosittua videosarjaa huutokaupoistaan YouTube-kanavallaan sekä kotisivuillaan. Sarjassa toimitusjohtaja Mika Sirén esittelee huutokauppojen kiinnostavimpia kohteita, antaa vinkkejä ja nostaa esiin yllättävimpiä hintoja.

## Aiheesta muualla
* Huutokauppa Helanderin kotisivu
Newarilainen kirjaimisto

**Newarilainen kirjaimisto** (newariksi प्रचलित नेपाल लिपि, *pracalita nepāla lipi*) on brahmi-kirjoituksesta kehittynyt abugida-tyyppinen kirjoitusjärjestelmä, jota käytetään pääasiassa newarin kielen kirjoittamiseen. Myös bengalia, hindiä, maithilia, nepalia ja sanskritia on kirjoitettu Nepalissa newarilaisella kirjaimistolla.

Newarin pääkirjaimisto on nykyisin devanagari, mutta newarilaisen kirjaimiston käyttöä on pyritty viime aikoina lisäämään. Suurin osa nuorista newarin puhujista ei kuitenkaan osaa lukea newarilaisilla kirjaimilla kirjoitettua tekstiä.

Kirjaimistolla ei ole omaa koodia ISO 15924 -standardissa. Newarilaisten kirjaimien lisäämisestä ISO/IEC 10646 -standardiin on tehty ehdotus vuonna 2012.

## Lähteet
Bradž

**Bradž** on Intiassa puhuttu indoarjalainen kieli, jota pidetään usein hindin murteena. Sitä puhutaan Pohjois-Intiassa Uttar Pradeshin, Rajasthanin, Haryanan, Biharin ja Madhya Pradeshin osavaltioissa sekä Delhissä. Vuoden 2001 väestönlaskennassa bradžia puhui äidinkielenään 574&nbsp;000 ihmistä.

## Lähteet
Maximilián Pajpach

**Maximilián Pajpach** (s. 4. tammikuuta 1996 Poprad, Slovakia) on slovakialainen jääkiekkomaalivahti, joka pelaa kotimaassaan Extraliga-joukkue HK Popradissa. Colorado Avalanche varasi Pajpachin 174. pelaajana .

## Ura
### Seuraura
Pajpach on HK Popradin oma kasvatti. Hän nousi joukkueen B-nuorten ykkösmaalivahdiksi vuoden alaikäisenä 15-vuotiaana kaudella 2011–2012. Kaudella 2013–2014 Pajpach debytoi miesten peleissä. Hän vietti kautensa suurimmaksi osaksi Slovakian juniorimaajoukkueissa pelaten kaksi miesten Extraliga-ottelua HK Orange 20:ssa ja 14 1. ligan ottelua HK Orange 18:ssa. Kevätkautensa Pajpach vietti Popradin A- ja B-nuorissa.

Colorado Avalanche varasi Pajpachin kuudennella kierroksella 174. pelaajana . Kaudeksi 2014–2015 hän siirtyi Suomeen ja Tapparan A-nuorten maalinsuulle. Pajpach oli kuitenkin koko kauden sivussa loukkaantumisten vuoksi. Kaudella 2015–2016 hän toimi seuran SM-liigajoukkueen luukkuvahtina joissakin otteluissa, mutta ei saanut kuitenkaan peliaikaa. Pajpach jakoi kuitenkin varsin tasaisesti Tapparan A-nuorten torjuntavastuun Kimmo Rautiaisen kanssa ja pelasi 22 runkosarjaottelua.

Kaudeksi 2016–2017 Pajpach palasi kasvattajaseuraansa HK Popradiin ja siirtyi seuran Extraliga-joukkueeseen.

### Maajoukkueura
Pajpach edusti Slovakiaa alle 18-vuotiaiden Ivan Hlinkan muistoturnauksessa vuonna 2013. Hän pelasi samana vuonna myös World U-17 Hockey Challengessa.

## Tilastot

## Lähteet
*
*

### Viitteet
Aluekunta

**Aluekunta** () on kunnallishallintoalue Kanadassa. Provinssit ja territoriot saavat itse päättää paikallishallinnostaan, eivätkä kaikki käytä aluekuntia. Aluekuntien rooli vaihtelee provinsseittain.

Quebecissä aluekunnat ovat osa paikallishallinnon hierarkiaa. Provinssin 19 hallinnollista aluetta jakautuvat yhteensä 86 aluekuntaan. Aluekunnat jakautuvat edelleen kuntiin.

Ontariossa on kaksitaisoinen kuntajärjestelmä, jonka ylemmällä tasolla ovat aluekunnat tai aluekuntia vastaavat alueet. Brittiläisessä Kolumbiassa on yksi aluekunta, Northern Rockies. Aluekunta hoitaa sekä kunnan että kunnallispiirin tehtävät. Albertassa on yksi aluekunta, Wood Buffalo. Nova Scotiassa on kaksi aluekuntaa, Cape Breton ja Halifax, jotka luotiin kuntaliitosten yhteydessä 1990-luvulla. Aluekunnilla on kaupunginoikeudet Nova Scotiassa.

## Lähteet
Codex Vercellensis

**Codex Vercellensis** (**Codex ''a***)on latinankielinen Raamatun käsikirjoitus, joka on kirjoitettu 300-luvulla. Se on yhtä vanha kuin vanhimmat säilyneet kreikankieliset Raamatun käsikirjoitukset, kuten [[Codex Vaticanus]] ja [[Codex Sinaiticus]]. Kirjoittajana on mahdollisesti ollut Vercellin piispa Eusebius, joka kuoli vuonna 371. Kirjoitusta säilytetään [[Vercelli]]n katedraalissa Italiassa. 

==Rakenne==
[[Koodeksi]] sisältää vain Uuden testamentin evankeliumit. [[Evankeliumit]] ovat järjestyksessä Matteus, Johannes, Luukas ja Markus. Koodeksin teksti on kirjoitettu purppuralla värjätylle pergamentille hyvin kapeisiin sarakkeisiin. Teksti on eurooppalaisen kääntäjän tekemä latinankielinen käännös. Kirjoitustyylin perusteella koodeksi voidaan ajoittaa 300-luvulle.

==Erot muihin käsikirjoituksiin verrattuna==
Johanneksen evankeliumin luvussa 16 on tekstivariantti, jota ei löydy mistään muusta käsikirjoituksesta. Vuoden 1992 Raamatun suomennoksen mukaan jakeessa Joh 16:26 lukee ”Sinä päivänä te esitätte pyyntönne minun nimessäni, enkä minä enää sano, että käännyn Isän puoleen teitä auttaakseni” . Tämän tilalla Codex *a:ssa'' on lause, jonka voi suomentaa esimerkiksi ”pyytäkää minun nimessäni, ja minä rukoilen teidän puolestanne”.

## Lähteet
Transfobia

**Transfobia** tarkoittaa transsukupuolisuuteen ja transsukupuolisiin henkilöihin kohdistuvaa kielteisiä asenteita ja tunteita kuten pelkoa, vihaa tai inhoa. Transfobia ei ole lääketieteellinen fobia, vaan se rinnastuu homofobiaan, rasismiin, sanismiin ja seksismiin. Transfobisia asenteita ei nykyään yleisesti pidetä hyväksyttävinä. Kansainvälinen homofobian, transfobian ja bifobian vastainen päivä on 17. toukokuuta.

## Seuraukset

Transfobia aiheuttaa merkittävää stressiä transsukupuolisille ihmisille, ja se voi johtaa häpeään, heikkoon itsetuntoon, vieraantumiseen ja riittämättömyyden tunteisiin. Transsukupuoliset nuoret yrittävät selvitä stressistä esimerkiksi karkaamalla kotoa, jättämällä koulun kesken, käyttämällä huumeita tai viiltelemällä itseään. Vaikka tarkkojen tilastojen saaminen onkin vaikeaa, transsukupuolisten henkilöiden itsemurhamääriä pidetään erityisen korkeina. Niiden katsotaan johtuvan siitä, miten he tulevat perheen ja yhteiskunnan taholta kohdelluiksi.

Transihmisiin kohdistuvat viharikokset ovat joissain määrin yleisiä. Vuonna 2020 rekisteröitiin maailmanlaajuisesti yli 350 transihmisen murhaa. Marraskuun 20. päivä vietetään kansainvälistä transihmisten muistopäivä, jossa muistellaan viharikoksen kohteiksi joutuneita vainajia.

## Katso myös

* Vähemmistöstressi
* TERF

## Lähteet

## Aiheesta muualla

* Setan Transtukipiste
FC Rosengård

**FC Rosengård** on ruotsalainen Malmössä toimiva naisten jalkapalloseura, joka pelaa maan korkeimmalla sarjatasolla Damallsvenskanissa. Rosengårdin kaupunginosan mukaan nimetty seura perustettiin joulukuussa 2013 jatkamaan LdB FC Malmön toimintaa. Sen edeltäjä puolestaan oli vuosina 1970–2007 toiminut Malmö FF:n naisjaosto Malmö FF Dam. 

## Saavutukset
Luettelo sisältää myös Malmö FF Damin ja LdB Malmön saavuttamat voitot.
*Ruotsin mestaruus: 1986, 1990, 1991, 1993, 1994, 2010, 2011, 2013, 2014, 2015, 2019, 2021, 2022
*Ruotsin cup-mestaruus: 1990, 1997
*Ruotsin Supercup: 2011, 2012, 2015

## Joukkue kaudella 2019
**Tilanne 15.4.2019.*

Lähde:

## Aiheesta muualla
*FC Rosengårdin kotisivut 

## Lähteet
Aleksandr Ivanov (keihäänheittäjä)

**Aleksandr Valerjevitš Ivanov** (; s. 25. toukokuuta 1982) on venäläinen keihäänheittäjä. Ivanovin ennätys on vuonna 2003 Tulassa heitetty 88,90. 

Alle 18-vuotiaiden MM-kisoissa vuonna 1999 Bydgoszczissä Ivanov oli kolmas ja kahta vuotta myöhemmin alle 20-vuotiaiden EM-kisoissa hän voitti kultaa kisaennätyksellä 80,18. Aikuisten tasolla Ivanov sijoittui vuoden 2004 olympialaisissa Ateenassa viidenneksi tuloksella 83,31. MM-kisoissa hän on sijoittunut kahdesti viidenneksi, Helsingissä 2005 ja Osakassa 2007. Vuonna 2004 hänen heittonsa 87,73 oli koko kauden paras heitto. Ensimmäistä kertaa Ivanov heitti yli 80 metrin jo vuonna 2001. Hän on 192 senttimetriä pitkä ja painaa 80 kilogrammaa.

## Parhaat heitot kausittain

* 2000 – 77,11
* 2001 – 83,55
* 2002 – 87,62
* 2003 – **88,90**
* 2004 – 87,73
* 2005 – 84,24
* 2006 – 84,22
* 2007 – 86,71
* 2008 – 83,21
* 2009 – 82,40
* 2010 – 77,11
* 2011 – 82,17
* 2013 – 70,50
* 2014 – 74,75

## Lähteet
* 
* http://en.static.eaa.deltatre.com/athletes/group=I/athlete=145108-ivanov-aleksandr/index.html
Aleksandr Ivanov (täsmennyssivu)

**Aleksandr Ivanov** () on seuraavien henkilöiden nimi:

* Aleksandr Ivanov (1806–1858), venäläinen taidemaalari
* Aleksandr Ivanov (1898–1984), neuvostoliittolainen elokuvaohjaaja
* Aleksandr Ivanov (s. 1993), venäläinen kävelijä
* Aleksandr Ivanov (s. 1982), venäläinen keihäänheittäjä
* Aleksandr Ivanov (s. 1994), valkovenäläinen laulaja
* Aleksandr Ivanovitš Ivanov (1880–1935), venäläinen helluntaiherätyksen saarnaaja ja pastori.
Vjatšeslav Lavrov

**Vjatšeslav Lavrov**  (30. huhtikuuta 1958 Kirov, Neuvostoliitto – 16. toukokuuta 2000) oli venäläinen jääkiekkoilija, Hän pelasi miltei koko ammattilaisuransa Neuvostoliiton jääkiekon mestaruussarjassa SKA Pietarissa. Lavrov oli pelipaikaltaan hyökkääjä. Hän kuului Neuvostoliiton jääkiekkomaajoukkueeseen vuoden 1987 Rendez-vousissa. Hänen poikansa Andrei Lavrov on jääkiekkoilija ja alamäkiluistelija.

Lavrov kuoli liikenneonnettomuudessa toukokuussa 2000.

## Lähteet
Ellar Coltrane

**Ellar Coltrane** (s. 27. elokuuta 1994 Austin, Texas, Yhdysvallat) on yhdysvaltalainen näyttelijä. Hänet tunnetaan roolistaan Richard Linklaterin elokuvassa *[[Boyhood]]* (2014). Hänet valittiin elokuvaan 6-vuotiaana ja elokuvaa kuvattiin ajoittain 12 vuoden ajan vuosina 2002–2013.

## Lähteet

  
## Aiheesta muualla
*
Lavrov

**Lavrov** tai **Lavrova** on venäläinen sukunimi, joka on muun muassa seuraavilla henkilöillä:

* Andrei Lavrov (s. 1987), venäläinen alamäkiluistelija
* Andrei Lavrov (s. 1962), venäläinen käsipalloilija ja olympiavoittaja
* Ilja Lavrov (1917–1982), neuvostoliittolainen kirjailija
* Natalja Lavrova (1984–2010), venäläinen rytminen voimistelija
* Pjotr Lavrov (1823–1900), venäläinen anarkisti ja filosofi
* Sergei Lavrov (s. 1950), venäläinen diplomaatti ja ministeri
* Vjatšeslav Lavrov (1958–2000), venäläinen jääkiekkoilija.
Häiriöalttius (matematiikka)

**Häiriöalttius** numeerisessa analyysissä kertoo, kuinka paljon funktion arvo voi muuttua sen argumentin muuttumiseen nähden. Häiriöalttius siis kertoo, miten herkkä funktion arvo on datan virheille. 

Matriisin A häiriöalttius määritellään operaattorinormin avulla:
:  \kappa(A) = \left\Vert A^{-1} \right\Vert \cdot \left\Vert A \right\Vert .

Tyypillisillä normeilla \kappa(A)\ge 1. Voidaan osoittaa, että jos x ratkaistaan yhtälöstä Ax=b virheellisellä datalla b+e, niin ratkaisun x'=A^{-1}(b+e) suhteellinen virhe \| x'-x\|/\|x\| jaettuna b:n suhteellisella virheellä eli 
:   
  \frac{ \| x'-x\|/\|x\|}{ \left\Vert e \right\Vert / \left\Vert b \right\Vert }
   = \frac{ \left\Vert A^{-1} e \right\Vert / \left\Vert A^{-1} b \right\Vert }{ \left\Vert e \right\Vert / \left\Vert b \right\Vert } 
on maksimissaan \kappa(A) (kun b,e\ne0).
Fritz John

**Fritz John** (14. kesäkuuta 1910 – 10. helmikuuta 1994) oli saksalaissyntyinen matemaatikko, joka tutki osittaisdifferentiaaliyhtälöitä ja hyvin asetettuja ongelmia. Hän tutki myös Radonin muunnosta ja hänet tunnetaan Johnin yhtälöstä.

## Elämä ja ura
John syntyi Berliinissä. Hänen vanhempansa olivat Hedwig (o.s. Bürgel) ja Hermann Jacobson-John. Hän opiskeli matematiikkaa 1929-1933 Göttingenissä. Adolf Hitlerin valtaantulon myötä ei-arjalaiset erotettiin opetusviroista ja John muutti Englantiin.

John sai apulaisprofessorin viran Kentuckyn yliopistosta vuonna 1935 ja muutti Yhdysvaltoihin, jonka kansalaisuuden hän sai vuonna 1941. Vuodesta 1946 alkaen hän oli pysyvästi New Yorkin yliopistossa.

Hänen oppikirjansa osittaisdifferentiaaliyhtälöistä oli vaikutusvaltainen ja siitä tehtiin monta päivitettyä laitosta. Eläköidyttyään vuonna 1981 hän tutki epälineaarisia aaltoja.

## Lähteet
Merikotkat (veistos)

**Merikotkat** tai **Kotkat** on Jussi Mäntysen pronssiveistos Turun kauppakorkeakoulun edustalla, osoitteessa Rehtorinpellontie 5. Veistos on valmistunut vuonna 1954 ja paljastettu 1968 Turun kaupungin pystyttämänä.

Korkeudeltaan 260 cm:n veistos seisoo mustasta graniitista tehdyssä suihkukaivorakennelmassa 80 cm:n liuskekivijalustalla. Veistosta on kauppakorkeakoulun lisärakennusten takia jouduttu siirtämään.

Veistoksen kuva-aiheena on kaksi lentävää merikotkaa, joista alempi on juuri napannut saaliikseen kalan.

## Lähteet
Edgars Kulda

**Edgars Kulda** (s. 13. marraskuuta 1994 Riika, Latvia) on latvialainen jääkiekkoilija. Hänen vahvuuksiinsa kuuluu kahden suunnan pelaaminen, maalintekotaidot, syöttäminen, lähtönopeus, aggressiivisuus, karvaaminen ja vastustajan ärsyttäminen. Kuldan heikkouksiin kuuluu kiekon liikkeelle laittaminen ja ajoittainen sooloilu.

### Seuraura
Kulda aloitti jääkiekkoilun kotikaupungissaan Riiassa. Kaudella 2011–2012 hän debytoi miesten peleissä HK Juniors Riian joukkueessa, jossa Kulda pelasi MHL B-sarjaa ja Latvian pääsarjaa ja oli molempien sarjojen runkosarjassa joukkueensa paras pistemies ja maalintekijä. MHL B:n kevään 2012 pudotuspeleissä hän oli HK Juniors Riian paras pistemies ja syöttäjä tehoilla 2+9=11. Kulda pelasi kauden aikana myös yhden MHL-ottelun HK Riiassa.

WHL-joukkue Edmonton Oil Kings varasi Kuldan 38. pelaajana . Hän siirtyi joukkueeseen kaudeksi 2012–2013, jolloin Kulda teki 64 runkosarjaottelussa tehot 6+11=17 sekä 22 playoff-ottelussa tehot 2+12=14. Kaudella 2013–2014 hänen vastuunsa kasvoi ja Kulda teki runkosarjassa 66 ottelussa tehot 30+30=60 ja 21 playoff-ottelussa tehot 10+12=22. Hän voitti kauden päätteeksi WHL:n mestaruuden, Ed Chynoweth Cupin. Memorial Cup -turnauksessa Kulda oli tehoilla 4+3=7 pistepörssin toinen joukkuetoverinsa Henrik Samuelssonin jälkeen. Oil Kings voitti turnauksen ja hänet palkittiin Memorial Cupin arvokkaimpana pelaajana Stafford Smythe Memorial Trophylla ja valittiin tähdistökentälliseen.

Arizona Coyotes varasi Kuldan seitsemännellä kierroksella 193. pelaajana . Kaudeksi 2015–2016 hän palasi kotimaahansa ja siirtyi try-outin kautta vuoden mittaisella sopimuksella Dinamo Riian KHL-joukkueeseen.

### Maajoukkueura
Kulda pelasi alle 20-vuotiaiden MM-kilpailuissa vuosina 2013 ja 2014, joista jälkimmäisessä turnauksessa Latvia pelasi I-divisioonan A-sarjassa voittaen hopeaa. Hän jakoi kuudella syöttöpisteellään turnauksen syöttöpörssin voiton Valko-Venäjän Dmitri Ambrožeitšikin ja Artur Haurusin kanssa. Kulda pelasi myös alle 18-vuotiaiden MM-kilpailuissa vuonna 2012.

Latvian A-maajoukkueessa Kulda pelasi ensimmäisen ja toistaiseksi ainoan ottelunsa 10. huhtikuuta 2015 Riiassa Ranskaa vastaan.

## Muuta
Kuldan isoveli Artūrs pelaa puolustajana KHL-joukkue Jokereissa ja hän on aiemmin pelannut myös NHL:ssä.

## Tilastot

## Lähteet
*
*

### Viitteet
Hyvin asetettu ongelma

**Hyvin asetettu ongelma** on sellainen, jolle on olemassa yksikäsitteinen ratkaisu, ja ratkaisu muuttuu vain vähän, jos alkuarvot muuttuvat vähän (eli ratkaisu on alkuarvojen jatkuva funktio).

Käsitteen loi matemaatikko Jacques Hadamard. Hänestä fysikaalisten ilmiöiden matemaattisten mallien piti olla hyvin asetettuja.

Malli, joka ei täytä näitä ehtoja, on huonosti asetettu. Esimerkiksi lämpöyhtälö on hyvin asetettu. Käänteinen lämpöyhtälö, jossa alkuperäinen lämpötilajakauma päätellään myöhemmästä, ei ole hyvin asetettu, esimerkiksi ratkaisu on hyvin herkkä myöhemmän lämpötilajakauman pienillekin muutoksille.

Jatkuvan ajan mallit usein diskretoidaan, jotta ne voitaisiin ratkaista numeerisesti. Vaikka malli olisi hyvin asetettu, se voi olla numeerisesti epävakaa pyöristysvirheiden tai datavirheiden vuoksi. Toisaalta myös hyvin asetettu ongelma voi olla häiriöaltis.

## Lähteet
*
*
*
Lovers on the Sun

**Lovers on the Sun** on ranskalaisen DJ-tuottaja David Guettan, amerikkalaisen indie rock -yhtye Gossipin sekä amerikkalaisen laulaja-lauluntekijä Sam Martinin kappale. Se julkaistiin digitaalisesti ladattavana 30. kesäkuuta 2014. Kappaleen sanoittivat Guetta, Sam Martin, Frédéric Riesterer, Giorgio Tuinfort, Jason Evigan, Michael Einziger, ja Avicii. Kappaleen tuottivat Guetta, Avicii, Riesterer, ja Tuinfort, vastaavan tuottajan ollessa italialainen housemusiikin tuottajatiimi Daddy's Groove.

## Lähteet
Ismo Salmi

**Ismo Aulis Salmi** (s. 9. elokuuta 1946 Turku) on suomalainen kolmiloikkaaja, jonka urheilu-uran huippu ajoittui vuoteen 1970. Tuona vuonna hän voitti Kalevan kisoissa kultaa tuloksella 16,08 metriä, joka jäi myös hänen ennätyksekseen. Samana vuonna Salmi edusti Suomea neljässä maaottelussa ja Euroopan cupissa. Vuoden 1970 kultamitali jäi Salmen ainoaksi SM-mitaliksi sisäratojen Suomen-mestaruuskilpailut mukaan lukien. Työväen Urheiluliiton mestaruuden Turun Pyrkivää edustanut Salmi voitti 13 kertaa peräkkäin vuosina 1964–1976.

## Lähteet
* 
* *Urheilumme kasvot 2*
Jorma Vesala

**Jorma Veikko Vesala** (s. 28. elokuuta 1947 Kauhajoki) on suomalainen kymmenottelija ja korkeushyppääjä, joka edusti seuratasolla Kauhajoen Karhua. Hän oli mukana vuoden 1971 yleisurheilun EM-kisojen kymmenottelussa, mutta keskeytti kilpailun. 

Vesala voitti kymmenottelussa kultaa Kalevan kisoissa 1970 ja hopeaa 1971. Korkeushypyssä hän sijoittui SM-hopealle vuonna 1966 ja SM-pronssille vuosina 1967 ja 1968. Hän hyppäsi parhaimmillaan korkeutta 209 senttimetriä ja otteli ennätyksekseen kymmenottelussa 7520 pistettä. Korkeushypyn lisäksi Vesalan vahva laji ottelussa oli seiväshyppy, jossa hän saavutti parhaimmillaan tuloksen 470 senttimetriä.

## Lähteet
* 
* Urheilumme Kasvot 2
Jääsken, Käkisalmen ja Suvannon väliaikainen tuomiokunta

**Jääsken, Käkisalmen ja Suvannon väliaikainen tuomiokunta** oli 1942–1944 toiminnassa ollut tilapäinen kihlakunnantuomarin virka-alue. Suomi valtasi syksyyn 1941 mennessä talvisotaa seuranneessa alueluovutuksessa Neuvostoliitolle siirtyneet alueet. Alueen oikeudenhoito järjestettiin joulukuussa 1941 annetulla lailla ja asetuksella. Asetuksen nojalla muodostettiin viisi helmikuun alusta 1942 toimintansa aloittanutta väliaikaista tuomiokuntaa. Niiden piti toimia vuoden 1943 loppuun, mutta aikaa pidennettiin vuoden 1944 loppuun. Jääsken, Käkisalmen ja Suvannon väliaikainen tuomiokunta perustettiin 30. joulukuuta 1941 ja siihen kuului kolme käräjäkuntaa:
# Antrean, Jääsken, Kirvun ja Vuoksenrannan pitäjät
# Hiitolan, Kaukolan, Käkisalmen ja Räisälän pitäjät
# Metsäpirtin, Pyhäjärven, Sakkolan ja Vuokselan pitäjät.

Tuomiokuntaan siirrettiin Imatran tuomiokuntaan kuulunut osa Jääsken pitäjästä. Kaikki väliaikaiset tuomiokunnat kuuluivat Viipurin hovioikeuspiiriin ja ne olivat suomenkielisiä. Tämän tuomiokunnan kihlakunnantuomarina toimi koko sen olemassaolon ajan Lauri Johannes Takkunen.

Jatkosota päättyi välirauhansopimukseen syyskuussa 1944 ja sopimukseen sisältyneet alueluovutukset edellyttivät oikeudenhoidon uudelleenjärjestelyä. Valtioneuvosto päätti 14. joulukuuta 1944, että Suomelle jääneet tuomiokuntien osat siirretään vuoden 1945 alusta alkaen toisiin tuomiokuntiin. Jääsken, Käkisalmen ja Suvannon väliaikaisen tuomiokunnan Antrean, Jääsken, Kirvun ja Vuoksenrannan käräjäkunnan jäljelle jäänyt osa siirrettiin Imatran tuomiokunnan Ruokolahden pitäjän käräjäkuntaan.

## Lähteet